**Zámenná zmluva**

uzatvorená podľa § 611 zákona č. 40/1964 Zb. Občianskeho zákonníka

v znení neskorších predpisov

**Zamieňajúci 1:**

Obchodné meno: Ing. Pavel Debnár, r.č. 540130/0575 bytom Krškany 273, 934 01 Levice

(ďalej len „zamieňajúci 1“)

**a**

**Zamieňajúci 2:**

Obchodné meno: Obec Ostrý Grúň

Štatutárny orgán: Ing. Ján Adamov

Sídlo: Ostrý Grúň č. 193

IČO: 003 20 901

DIČ:

Bankové spojenie

IBAN:

(ďalej len „zamieňajúci 2“)

sa dohodli na uzatvorení tejto zámennej zmluvy (ďalej len „zmluva“):

**Článok I**

**Predmet zmluvy**

1. Zamieňajúci 1 je výlučným vlastníkom nehnuteľnosti nachádzajúcej sa v katastrálnom území Ostrý Grúň, obec Ostrý Grúň, okres Žarnovica, zapísanej na liste vlastníctva č. 578 vedenom Okresným úradom Žarnovica, katastrálny odbor, ako pozemok registra „C“ parc. č. 531/1 druh pozemku TTP o výmere 79 m2, prevádzaný podiel 1/1, p.č.532/2 druh pozemku TTP o výmere 35 m2, prevádzaný podiel 1/1, parc. č. 542/4 druh pozemku orná pôda o výmere 77 m2,prevádzaný podiel 1/1.

Celková výmera pozemku na zámenu vo vlastníctve zamieňajúceho 1 je **191 m2.**

(nehnuteľnosť uvedená v Čl. I bod 1. ďalej len „**nehnuteľnosť 1**“).

1. Zamieňajúci 2 je výlučným vlastníkomnehnuteľnosti nachádzajúcej sa v katastrálnom území Ostrý Grúň, obec Ostrý Grúň, okres Žarnovica zapísanej na liste vlastníctva č. 604 vedenom Okresným úradom Žarnovica, katastrálny odbor , ako pozemok registra „E“ parc.č.2019/4, druh pozemku ostatná plocha o výmere 69 m2, prevádzaný podiel 1/1, parc. č.2008/20 ostatná plocha o výmere 116 m2

 Celková výmera pozemku na zámenu vo vlastníctve zamieňajúceho 2 je **185 m2.**

 (nehnuteľnosť uvedená v Čl. I bod 2. ďalej len „**nehnuteľnosť 2**“).

**Článok II**

**Prevod vlastníctva**

1. Zamieňajúci 1 touto zmluvou odovzdáva zamieňajúcemu 2 a zamieňajúci 2 touto zmluvou nadobúda od zamieňajúceho 1 do svojho podielového vlastníctvanehnuteľnosť 1 uvedenú v Čl. I bod 1. tejto zmluvy.
2. Zamieňajúci 2 touto zmluvou odovzdáva zamieňajúcemu 1 a zamieňajúci 1 touto zmluvou nadobúda od zamieňajúceho 2 do svojho podielového vlastníctva nehnuteľnosť uvedenú v Čl. I bod 2. tejto zmluvy.

**Článok III**

**Cena**

Zmluvné strany sa vzájomne dohodli, že pozemky špecifikované v článku I tejto zmluvy sa zamieňajú bezodplatne*.*

**Článok IV**

**Nadobudnutie vlastníckeho práva**

1. Vecno-právne účinky nadobudnutia vlastníckeho práva zamieňajúceho 1 a 2 k predmetu zámeny nastanú právoplatným rozhodnutím príslušného okresného úradu, katastrálneho odboru, o povolení vkladu vlastníckeho práva na základe tejto zmluvy.
2. Zmluvné strany sa dohodli, že návrh na vklad vlastníckeho práva bude podpísaný a podaný oboma účastníkmi tejto zmluvy bezodkladne po jej uzavretí.
3. Všetky náklady súvisiace s prevodom vlastníckeho práva podľa tejto zmluvy platí Obec Ostrý Grúň a Ing. Pavel Debnár v čiastke 1/2
4. Účastníci sa zaväzujú poskytnúť si vzájomnú súčinnosť vyplývajúcu z tejto zmluvy, vrátane súčinnosti potrebnej pre prevod vlastníckeho práva na základe tejto zmluvy a odstránenia prípadných nedostatkov návrhu na vklad alebo tejto zmluvy.

**Článok V**

**Vyhlásenia zmluvných strán**

1. Zmluvné strany zhodne vyhlasujú, že im sú známe stavy zamieňaných nehnuteľností opísaných v čl. I tejto zmluvy z osobnej obhliadky na mieste samom.
2. Účastníci tejto zmluvy vyhlasujú, že v deň podpisu tejto zmluvy na zamieňaných pozemkoch neviaznu žiadne dlhy, vecné bremená a iné ťarchy. ani práva nájmu alebo iné užívacie práva.
3. K zámeru na zámenu pozemkov dalo súhlas obecné zastupiteľstvo v Ostrom Grúni uznesením č. 22/2024 zo dňa 12.06.2024.
4. K tomuto zmluvnému prevodu dalo súhlas obecné zastupiteľstvo v Ostro Grúni uznesením č. 30/2024 zo dňa 21.08.2024.
5. Za účelom určenia hodnoty parciel, ktoré sú predmetom zámeny, bol vypracovaný znalecký posudok č. 26/2024 zo dňa 29.03.2024 znalcom Ing. Dana Tatarkovičová, Horné Hámre 75, v ktorom hodnota pozemkov vo vlastníctve zamieňajúceho 1 /Ing. Pavel Debnár / celková výmera 191 m2 / viď. nehnuteľnosť uvedená v Čl. I bod 1 **nehnuteľnosť 1** celkom v hodnote **1100,16 Eur**

a hodnota pozemkov vo vlastníctve zamieňajúceho 2 /Obec Ostrý Grúň / celková výmera 185 m2 / viď. nehnuteľnosť uvedená v Čl. I bod 2 **nehnuteľnosť 2** celkom v hodnote **1097,05 Eur**

**Článok VI**

**Záverečné ustanovenia**

1. Zmluva nadobúda platnosť a účinnosť dňom jej podpisu oboma zmluvnými stranami. Vecno-právne účinky prevodu vlastníckeho práva na základe tejto zmluvy nastanú spôsobom podľa čl. IV tejto zmluvy.
2. Práva a povinnosti zmluvných strán, ktoré nie sú upravené touto zmluvou, sa spravujú príslušnými ustanoveniami Občianskeho zákonníka.
3. Zmeny a dodatky k tejto zmluve musia byť vyhotovené v písomnej forme a musia byť podpísané oboma zmluvnými stranami.
4. Zmluva je vyhotovená v štyroch (4) rovnopisoch, z ktorých po jednom (1) obdržia obaja účastníci tejto zmluvy a dva (2) rovnopisy sú určené pre katastrálne konanie.
5. Zmluvné strany vyhlasujú a potvrdzujú, že súhlasia s obsahom zmluvy, že táto zmluva vyjadruje ich skutočnú, vážnu a slobodnú vôľu a že túto zmluvu neuzavreli ani v tiesni ani za nápadne nevýhodných podmienok. Na znak toho zmluvné strany túto zmluvu vlastnoručne podpisujú.

V Ostrom Grúni dňa 16.09.2024 V Ostrom Grúni, dňa 16.09.2024

 Zamieňajúci 1: Zamieňajúci 2:

........................................ .............................................